Jarabina vtáčia moravská

Jarabina vtáčia moravská (lat. Sorbus aucuparia 'Edulis'; iné názvy pozri nižšie) je kultivar (resp. skupina kultivarov) z poddruhu jarabina vtáčia pravá (Sorbus aucuparia subsp. aucuparia) z druhu jarabina vtáčia (Sorbus aucuparia). Niekedy (spravidla staršie) sa tento taxón zaraďuje ako samostatný poddruh či samostatná varieta či samostatná forma druhu jarabina vtáčia (porov. nižšie kapitolu Názvy). 

Charakteristické pre jarabinu vtáčiu moravskú je, že má jedlé sladké plody.

Názvy 
Vedecké názvy tohto taxónu sú:Kovanda M. (1992): Sorbus L. – jeřáb. – In: Hejný S., Slavík B., Kirschner J. & Křísa B. (eds), Květena České republiky 3, p. 474–484, Academia, Praha. S. 483Sennikov, A. N., Kurtto, A. A phylogenetic checklist of Sorbus s.l. (Rosaceae) in Europe. Memoranda Societatis pro Fauna et Flora Fennica, 2017, vol. 93 , pp. 1-78. S. 11 a 12Flóra Slovenska IV/3. Bratislava: Veda. S. 416https://www.rostliny.net/pdf.php?rID=10031 
ako kultivar: Sorbus aucuparia 'Edulis', Sorbus aucuparia 'Moravica', Sorbus aucuparia 'Moravský sladkoplodý', Sorbus aucuparia 'Moravský velkoplodý', Sorbus aucuparia 'Dulcis';
ako poddruh: Sorbus aucuparia subsp. edulis, Sorbus aucuparia subsp. moravica;
ako varieta: Sorbus aucuparia var. edulis, Sorbus aucuparia var. moravica, Sorbus aucuparia var. dulcis [v užšom zmysle];
ako forma: Sorbus aucuparia var. dulcis f. moravica [opakom tu je taxón f. rossica, čiže ruská sladká jarabina], Sorbus aucuparia f. edulis, Sorbus aucuparia f. moravica. 

Slovenské názvy tohto taxónu sú: 
 názvy, ktoré sú (prísne vzaté) použiteľné len ak sa taxón chápe ako poddruh, varieta či forma: jarabina vtáčia moravskáČERVENKA, M. Slovenské botanické názvoslovie. 1986. S. 430, jarabina vtáčia sladkoplodá, jarabina sladkoplodá, jarabina sladkoplodá moravská; 
 ostatné názvy: jarabina moravská, jarabina vtáčia Edulis, jarabina vtáčia Moravica, jarabina sladkoplodá-(kultivar) Moravská sladkoplodá, jarabina Moravská sladkoplodá, moravská sladká jarabina [opakom je ruská sladká jarabina]VANČUROVÁ, R. et al. Poľnohospodárska botanika - Systematika rastlín. SVPL. 1968. S. 252, sladká moravská jarabinaHospodárske noviny 15. júna 1903  S. 47, moravská sladkoplodá jarabina, jarabina vtáčia-(kultivar) Moravská veľkoplodáPAULOVICSOVÁ, B. Možnosti využívania antiradikálovej a antioxidačnej charakteristiky vybraných druhov plodín v prevencii a pri liečbe diabetes mellitus Autoreferát dizertačnej práce na získanie vedecko-akademickej hodnosti philosophiae doctor ... 2008. S. 9, jarabina Moravská veľkoplodá,  jarabina veľkoplodá [ale jarabina veľkoplodá je správnejšie názov druhu Sorbus megalocarpa/Wilsonaria megalocarpa]; ľudovo citrón(ovník) severu, staršie: skoruša v užšom zmysle.

Pozor na zámenu s nepríbuzným druhom Sorbus moravica/Aria moravica.

 Opis 
Je to ker alebo nízky strom vysoký 10 - 15 m.

Plody sú stredne veľké oranžové až červené malvičky. Kvety sú belavé, usporiadané v chocholíkových metlinách. Sú obojpohlavné(archivovaná verzia: ). Vrúbľuje sa na semenáč ostatnej jarabiny vtáčej.

Jarabina vtáčia moravská sa od ostatných taxónov z druhu jarabina vtáčia líši tým, že jej listy sú len v hornej tretine pílovité (teda zúbkované), zvyšok listu má hladké okraje.

 Využitie 
Vysádza sa ako ozdobný strom v parkoch a pri cestách. Jeho drevo je húževnaté a ťažko štiepateľné, preto sa v priemysle veľmi nevyužíva. Z kvetov sa vyrába sirup a čaj. Plody sa môžu konzumovať, a to ako čerstvé, sušené či zavarené. Z plodov sa vyrábajú kompóty, zavareniny, likéry a plnky do čokoládových bombónov; v minulosti sa z nich vyrábala pálenka (jarabinka) a používali sa aj na liečenie rôznych chorôb.

 Zloženie plodov 
Plody jarabiny sú bohaté najmä na vitamín C. Obsahujú ale aj veľa minerálov, napr.: flavonoidy, železo, vápnik a jód.

 Zdroje 

Kategória:Ružovité